
Rugăciune către Mântuitorul lisus Hristos din acatistul Sfântului 
Arhanghel Rafail 


Sfântul Arhanghel Rafail (8/21 noiembrie): 


https://www.academia.edu/45169346/Sf% C3% A?2ntul Arhanghel Rafail 8 21 noiembrie 


https://archive.org/details/sf.-arh.-rafael_202211 


2 ok e 
Materiale despre Sfântul Arhanghel Rafail: 


https://findependent.academia.edu/emystea/Sf-Arh-Rafail 


Xp XP Xp e Xe XP XP Xe e Xe Xe XP e e Xe Xe Xe e e e Xe Xe e e e Xe Xe Xe e e eX XX 
e Xe Xe e e Xe Xe e e e Xe Xe e e e e 2 e De e e e e e e e e 2 e e e Xe eX 

Xp Xe Xp e Xe XP XP e e Xe Xe Xe e e e Xe Xe e e Xe e Xe Xe e e Xe Xe Xe e e eX XX 


https://archive.org/details/ Osteaemy?query=Rafail++Arhanghel 
L&& 


Am găsit acum câtva timp, această rugăciune către Mântuitorul lisus Hristos, în 
acatistul Sfântului Arhanghel Rafail. Este o rugăciune frumoasă şi care mie m-i s-a 
părut un pic mai neîntâlnită, mai deosebită. 


"Dacă nu Te-aş fi întâlnit, aş fi fost fără de păcat. Dar eu am umblat pe cărările 
Tale, alături de Tine. Te-am cunoscut îndeaproape şi ţi-am ascultat cuvântul. 


O, glasul Tău atât de mângâietor făcea şi ciripitul păsărilor să înceteze, gâzele se 
opreau pe firul ierbii, vântul adia lin şi până şi timpul stătea pe loc; mâinile Tale 
ridicate asupra noastră, binecuvântând întreaga fire, ochii Tăi luminoşi care revăr- 
sau râuri de speranţă, tristeţea Ta de neînțeles, lisuse Hristoase, bunul meu Învă- 
țător! 


Cu mine ai împărțit bucata de pâine şi peştii, lângă mine ai închinat apa tran- 
sformată în vin, început al Legii celei noi, cu mine Ţi-ai împărțit haina, cămaşa şi 
tot ce ai avut al meu a fost. 


Mi-ai arătat cele ce nu cunoşteam şi mi-ai vegheat odihna, eu dormind ca un tică- 
los, iar Tu rugându-Te pentru mine cu lacrimi de sânge. 


Din mine ai scos demonii ce mă ţineau legat în lanţuri când tuturor le era frică, mie 
mi-ai îndreptat mădularele şi m-ai ridicat din patul ce mă ţinea țintuit; tină ai pus 
pe ochii mei orbi şi culorile lumii am văzut prin Tine, gura mea ai deschis-o şi ai 
dăruit cântarea îngerilor din cer auzului meu. 


Pe mine m-ai redat mie însumi. 


Şi eu m-am lepădat de Tine. In ceasul acela eu nu eram acolo. Nici n-am aflat de 
Invierea Ta. 


Beat de fericirea de a fi fost întreg, am uitat de tot şi de toate. Şi călău m-am făcut, 
omorând binele în mine şi în fraţii mei, cărora le căutam mereu pricina. ŞI avar m- 
am făcut, şi bârfitor şi mincinos şi nimic din ceea ce a fost rău nu mi-a fost ascuns 
mie, în desfrânarea puturoasă în care-mi petreceam zilele. 

Dar oricâte averi aş fi avut, oricâte plăceri mi-aş fi îndeplinit, era mereu ceva ce 
lipsea şi nu-mi găseam mulțumirea. 


lar în noaptea vieţii mele, căci mort eram fără să ştiu, Arhanghelul Domnului 
Rafail, a fost trimis în casa desfătărilor mele şi cu glas de tunet a zis: Nebune, uite 
pe Cine ai părăsit!, apoi mi-a luat negura de pe ochii sufletului, deschizându-i 
înspre slava Ta. 


Atunci am strigat pământului: deschide-te şi acoperă-mă, că de nimic nu sunt vred- 
NIC! 


Din pustiul care mă înconjoară, mărturisesc în faţa tuturor, Doamne, că eu sunt cel 
ce Te-a urmat şi apoi Te-a osândit fără vină; eu sunt cel ce Te-a trădat cu un sărut 
şi eu Te-am biciuit, însângerându-ţi Trupul. Coroană de spini Ți-am aşezat pe frun- 
te şi mâna mea a bătut piroanele. Eu Te-am răstignit, Dumnezeul meu, cu nemer- 
nicia mea, cu uitarea şi cu neiubirea mea. 


Am cerut îngerului să deschidă cerurile şi ploaie de foc să cadă peste mine, să 
ridice munții şi să-i prăvălească peste ticăloşenia mea, să adune apele puhoaie şi să 
se reverse peste suflarea mea de otravă. 


Ca mielul hăituit de lup alergam fără să găsesc scăpare, până când m-am prăbuşit, 
iar părerile de rău m-au preschimbat în râuri de lacrimi şi am aflat că în tot acest 
timp ceea ce mi-a lipsit a fost chipul Tău în mine. 


Și am văzut Lumina. 


Timpul se scurge, mă arde blând şi necontenit dorul tău de tine, lisuse Hristoase, 
dulcele meu Mântuitor. Aşezat pentru totdeauna lângă Crucea împodobită cu ghir- 
lande de trandafiri roşii ca sângele pe care L-ai vărsat şi pentru mine, Te mărtu- 
risesc laolaltă cu vameşul, desfrânata şi tâlharul, chemându-te în ajutor. 


Sfinte Arhanghel Rafail, cu puterea ta, cere milă şi îndurare pentru mine cel ce m- 
am întors, şi roagă-l ca atunci când uşa strâmtă se va închide, eu să fiu ultimul 
care-i va fi trecut pragul şi ca atâția rătăciţi care au regăsit Calea, să aud şi eu "ier- 
tate-ţi sunt păcatele", întru Slava veşnică a Celui fără de Început al nostru Părinte, 
al Fiului Său Unuia Născut şi Mângâietorului Duh dătător de viaţă, în vecii vecilor. 
Amin" 

